ઝીરો બજેટ નૅચરલ ફાર્મિંગ કે શૂન્ય ખર્ચ નૈસર્ગિક ખેતીના જનક તરીકે જાણીતા સુભાષ પાલેકરે આંધ્ર પ્રદેશના કાકીનાડામાં એક કૃષિ શિબિર સંબોધી ત્યારે ૮૦૦૦ ખેડૂત, ૨૦૦૦ મહિલા, ૧૫૦૦ સરકારી અધિકારી ઉપરાંત ચીફ મિનિસ્ટર ચંદ્રાબાબુ નાયડુ અને અડધો અડધ પ્રધાનમંડળે એ એકચિત્તે સાંભળી અને ત્રણ વર્ષમાં રાજ્યના દરેક ખેડૂતને રાસાયણિક ખાતરના વિષચક્રથી છોડાવીને પાલેકરની શૂન્ય ખર્ચ ખેતી તરફ વાળવાની રૂપરેખા પણ ઘડી કાઢી !